S-955/2013

Mál þetta, sem dómtekið var 16. desember síðastliðinn, var höfðað með tveimur ákærum lögreglustjórans á höfuðborgarsvæðinu. Fyrri ákærðan er gefin út 15. október síðastliðinn, á hendur ákærða, D-x-x V-x-x, kt. 000000-0000, Hrísateigi 1, Reykjavík,

„fyrir eftirtalin brot framin í Reykjavík á árinu 2013, nema annað sé tekið fram:

I.

Þjófnaði:

1. Föstudaginn 23. ágúst í Kópavogsskóla við Digranesveg í Kópavogi stolið seðlaveski með greiðslukortum H-x-x Þ-kvk-ef og 5000 kr. í reiðufé.

2. Fimmtudaginn 29. ágúst í Verzlunarskóla Íslands við Ofanleiti 1, stolið Iphone 4s farsíma að verðmæti kr. 89.000.

Teljast brot þessi varða við 244. gr. almennra hegningarlaga nr. 19/1940.

II.

Fjársvik og tilraun til fjársvika með því að hafa fimmtudaginn 8. ágúst í alls 4 skipti, svikið út og reynt að svíkja út vörur og þjónustu hjá eftirgreindum verslunum, samtals að verðmæti 110.678 kr., með því að framvísa þar í blekkingarskyni og án heimildar greiðslukorti E-kvk-ef B-kvk-ef G-kvk-ef, kt. 000000-0000, sem ákærði hafði komist yfir, og látið þannig skuldfæra andvirði varanna og þjónustunnar á greiðslukort eiganda, eins og hér greinir:

Í Elko við Fiskislóð 15 reynt að svíkja út vörur að verðmæti kr. 73.995 en kortinu var hafnað.

Í Krónunni við Fiskislóð 15-21 svikið út vörur að verðmæti kr. 14.016.

3 Í Nóatúni við Nóatún 17 svikið út vörur að verðmæti kr. 12.038.

4 Í Sunnubúð við Mávahlíð 26 svikið út vörur að verðmæti kr. 10.629.

Teljast brot þessi varða við 248. gr. almennra hegningarlaga nr. 19/1940, þó sbr. 20. gr. sömu laga að því er varðar brot skv. ákærulið II-1.

III.

Fjársvik með því að hafa föstudaginn 23. ágúst í alls 4 skipti, svikið út vörur og þjónustu hjá eftirgreindum verslunum, samtals að verðmæti 86.209 kr., með því að framvísa þar í blekkingarskyni og án heimildar greiðslukorti H-kk-ef Þ-kvk-ef, kt. 000000-0000, sem ákærði hafði áður stolið, og látið þannig skuldfæra andvirði varanna og þjónustunnar á greiðslukort eiganda, eins og hér greinir:

Í versluninni Selected í Smáralind í Kópavogi svikið út vörur að verðmæti kr. 45.690.

Í versluninni Mebu í Smáralind í Kópavogi svikið út vörur að verðmæti kr. 38.900.

Í Nóatúni við Hamraborg 18 í Kópavogi svikið út vörur að verðmæti kr. 1.294.

Í Fjarðarbakaríi við Dalshraun 13 í Hafnarfirði svikið út vörur að verðmæti kr. 325.

Teljast brot þessi varða við 248. gr. almennra hegningarlaga nr. 19/1940.

IV.

Fíkniefnalagabrot, með því að hafa laugardaginn 3. ágúst í bifreiðinni OK-726 á Sæbraut við Höfða haft í vörslum sínum 1,13 g af amfetamíni sem ákærði kastaði út um glugga bifreiðarinnar og lögregla fann skömmu síðar á götunni.

Telst brot þetta varða við 2. gr., sbr. 5. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

V.

Gripdeild, með því að hafa að kvöldi föstudagsins 13. september við afgreiðslukassann í verslun Nóatúns við Hamraborg 18 í Kópavogi, gripið með sér ótilgreindan fjölda af sígarettupökkum að verðmæti kr. 1.185 hver, og hlaupið út úr versluninni án þess að greiða fyrir vörurnar.

Telst brot þetta varða við 245. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar. Jafnframt er þess krafist að 1,13 g af amfetamíni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Síðari ákæran er gefin út á hendur ákærða dags. 8. nóvember síðastliðinn, „fyrir eftirtalin brot á árinu 2013 með því að hafa:

I.

Þjófnað með því að hafa miðvikudaginn 30. október í verslun Hagkaupa í Smáralind við Hagasmára 1, stolið maskara að verðmæti kr. 4.999.

Telst brot þetta varða við 244. gr. almennra hegningarlaga nr. 19/1940.

II.

Fíkniefnalagabrot:

1. Miðvikudaginn 16. október við veitingastaðinn American Style við Nýbýlaveg 22, haft í vörslum sínum 4,76 g af maríjúana sem ákærði framvísaði til lögreglu.

2. Miðvikudaginn 16. október á heimili sínu að Hjallabrekku 2d haft í vörslum sínum 111,64 g af amfetamíni, 3,63 g af maríjúana og 0,61 g af tóbaksblönduðu kannabisefni sem lögregla fann við húsleit.

3. Fimmtudaginn 17. október á heimili sínu að Hjallabrekku 2d haft í vörslum sínum 10,98 g af amfetamíni og 36,02 g af maríjúana sem lögregla fann við húsleit.

Teljast brot þessi varða við 2. gr., sbr. 5. gr. laga um ávana- og fíkniefni nr. 65/1974, sbr. og 6. gr. að því er varðar meðferð ákærða á kannabisefnum, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar. Jafnframt er þess krafist að 122,62 g af amfetamíni, 44,41 g af maríjúana og 0,61 g af tóbaksblönduðum kannabisefnum, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Í þinghaldi 28. nóvember síðastliðinn breytti ákæruvaldið ákærulið 2 í síðari ákærunni og lækkaði amfetamínmagnið sem ákært er fyrir úr 111,64 g í 3,73 g.

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunum og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunum.

Ákærði var sektaður og sviptur ökurétti í 5 mánuði 18. júlí 2012. Í október sama ár var hann dæmdur í 15 mánaða fangelsi, skilorðsbundið til 2 ára, fyrir ýmis auðgunarbrot, þar á meðal tilraun til ráns. Þá var ákærði sektaður 7. febrúar síðastliðinn fyrir þjófnað, umferðarlaga- og fíkniefnalagabrot og sviptur ökurétti í 2 ár frá 11. júní 2013. Ákærði hefur nú rofið skilorðið og verður dómurinn tekinn upp og dæmdur með þessu máli, sbr. 60. gr. almennra hegningarlaga. Samkvæmt þessu er refsing ákærða ákveðin 20 mánaða fangelsi.

Þá verða fíkniefni gerð upptæk eins og í dómsorði greinir.

Loks verður ákærði er dæmdur til að greiða málsvarnarþóknun skipaðs verjanda síns að meðtöldum virðisaukaskatti eins og í dómsorði greinir, en annan kostnað leiddi ekki af rekstri málsins.

A-kk-nf Í-kk-nf héraðsdómari kveður upp dóm þennan.

D ó m s o r ð :

Ákærði, D-x-x V-x-x, sæti fangelsi í 20 mánuði.

Upptækt er gert 15,84 g af amfetamíni, 44,41 g af maríjúana og 0,61 g af tóbaksblönduðu kannabisefni.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 75.300 krónur.

A-kk-nf Í-kk-nf